Jazzbasillen

> *"Denne Johan-byen er for liten for meg, veit du. Dem gir meg ikke nubbtjangs her vet du. I det store eplet, **der** hadde jeg vært en stor mann! Jeg er en eksponent for den **moderne** jazzen!"*
>
>

**Jazzbasillen** er en tegneserie fra undergrunnen skapt av Christopher Nielsen i 1989, og plassert i Oslo på 1950-tallet. Tegneserien ble sluppet ut på ny i 2014, denne gangen under No Comprendo Press istedenfor nedlagte Semic.

Fortellingen har jazzmiljøet på 50-tallet som hovedtema, men fremstiller det også som narkotisert.

## Karakterer

* **Christian Bloch**: Ung og lettpåvirkerlig. Spilte i korps, hvor han viste seg å være den beste, noe som gikk dypt inn i ham. Når han blir egen jazzist får han en trang til å bevise at han har evner han virkelig ikke besetter.
* **Anton Bloch**: Christians far som driver et apotek hvor Christian jobber.
* **Herr Berg**: Musikk-entusiasten som introduserer Christian til jazzens verden.
* **Sonja**: Utadvendt jente som henger i jazz-miljøet med sin bror. En av de få som lar seg overbevise av Christians personlighet.
* **Gunnar**: Sonjas bror som vil værne om henne.
* **Zacharias Milton**: Berømt amerikansk jazz-saksofonist. Et av Christians mange jazz-idoler.
* **Thigpen Jackson**: bassist i Zachs kvartet. Hissig.

## Blurb

Hentet fra baksiden på boka:

"*Er du en møll eller er du en bopper? Helt johan? En swingpjatt?*

*Neivel, da er du kanskje nysgjerrig på hva som skjer når Oslos mest narkotiserte jazzmann, Christian Block, henter et amerikansk bop band til hovedstaden for å spelle på Colosseum? Eller hvordan Christian Block hjelper Zach Milton å rømme fra tukthuset?*

*Har du lyst til å se hvordan fire negre ser ut i søndagskjolene til søstrene Grini eller hvordan de skremmer vannet av frikirkemenigheten i Glomvik?*

*Okey! Hvis du er HIP, klar for å bli bitt av JAZZBASILLEN, så digg denne boka ... NÅ!*"

## Oppsummering

En sommerkveld i 1951 sitter korps-saksofonisten Christian og øver på rommet. Naboen Berg hører ham, og bestemmer seg for å vise ham hvordan han mener jazz skal spilles. Christian blir så inspirert av det ene møtet at han slutter i korpset, og øver hele sommeren. Når Christian møter Berg på høsten blir de enige om at Christian skal vise Berg hva han nå kan. Oppvisningen går ikke som Christian håpet, og han blir bedt om å øve mer og sendt ut igjen.

Det siste møtet med Berg vekker mye frustrasjon hos Christian, men uansett hvor mye han øver får han ikke til den rette lyden. Christian bestemmer seg for at om han vil bli ekte jazz-musikker må han ty til metoder andre jazzere bruker, narkotika. Han stjeler morfin fra sin fars apotek, og bruker det til å øve under beruset tilstand. I sin omtåkede status syns han at han plutselig ble mye bedre til å spille, men det er bare innbildning. Morfin blir snart ikke bare noe Christian gjør for å øve, men også for å holde seg selv på beina.

Innen våren 1952 har Christian byttet både klesstil, vokabular, og holdning. Han er nå blitt kjent i Oslos jazzmiljø, ikke fordi folk liker ham, men fordi han gjør seg bemerket hvor enn han går. På grunn av hans innpåslitne og selvhøyidlige personlighet, og morfinmisbruk er det svært få som vil spille med ham, heller ikke kafé-orkester, storband eller trad jazz-grupper. Unntaket er Sonja, som fort lar seg imponere av Christians påståtte evner.

I februar 1953 inviterer Sonja Christian til en jamfest på gartnerveien. Sonjas bror Gunnar, bestemmer seg for å la Christian vise hva han kan, og gir ham plass på scenen. Christian gjør det ikke bare dårlig, men blir til og med kastet ut fra festen. Utenfor spør Sonja om ryktene om Christian og narkotika. Christian innrømmer det, og prøver å gi Sonja en sprøyte, men hun blir skremt og løper. Mens Christian vandrer hjemover alene og bestemmer seg for å vise hele byen hvor god han er ved å organisere en konsert hvor han kan spille med et av jazzidolene sine fra USA. Besluttningen lander på Zacharias Milton, som godtar å spille i Oslo, 12.apr 1953.

## Trivia

* Tegneserien mener at Pingvin Jazzklubb var nylig åpnet våren 1952. I virkeligheten åpnet Penguin Club september 1952.
* Zach Milton Quartet, og avisen *Verden Rundt* som skriver om ham, eksisterer ikke.